CELEX: 62017TN0577
Language: da
Date: 2017-08-25 00:00:00
Title: Sag T-577/17: Sag anlagt den 25. august 2017 — thyssenkrupp Electrical Steel og thyssenkrupp Electrical Steel Ugo mod Kommissionen

16.10.2017   
            
            
               DA
            
            
               Den Europæiske Unions Tidende
            
            
               C 347/46
            
         Sag anlagt den 25. august 2017 — thyssenkrupp Electrical Steel og thyssenkrupp Electrical Steel Ugo mod Kommissionen
   (Sag T-577/17)
   (2017/C 347/61)
   Processprog: engelsk
   
      Parter
   
   
      Sagsøgere: thyssenkrupp Electrical Steel GmbH (Gelsenkirchen, Tyskland) og thyssenkrupp Electrical Steel Ugo (Isbergues, Frankrig) (ved advokat M. Günes)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Kommissionens konklusion i dokument Ares(2017)3010674 af 15. juni 2017 om, at EU-producenternes væsentlige interesser ikke vil blive negativt berørt af en bevilling til aktiv forædling af visse kornorienterede elektriske stålprodukter, annulleres.
            
         
               —
            
            
               Europa-Kommissionen tilpligtes at betale sagsomkostningerne i henhold til Rettens procesreglements artikel 134, stk. 1.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgerne fremsat fem anbringender.
   
               1.
            
            
               Første anbringende om en tilsidesættelse af begrundelsespligten
               
                           —
                        
                        
                           Kommissionen har undladt at angive en begrundelse for sin konklusion om, at de økonomiske betingelser med hensyn til den omhandlede bevilling til aktiv forædling var opfyldt.
                        
                     
         
               2.
            
            
               Andet anbringende om et åbenbart urigtigt skøn vedrørende de faktiske omstændigheder
               
                           —
                        
                        
                           Kommissionens konklusion om, at den omhandlede bevilling til aktiv forædling ikke ville berøre EU-producenternes væsentlige interesser negativt, er baseret på et åbenbart urigtigt skøn vedrørende de faktiske omstændigheder.
                        
                     
         
               3.
            
            
               Tredje anbringende om en tilsidesættelse af EU-toldkodeksens artikel 211, stk. 4, litra b), (1) og grundforordningen (2)
               
               
                           —
                        
                        
                           Ved at konkludere, at de økonomiske forudsætninger med hensyn til den omhandlede bevilling til aktiv forædling var opfyldt, undlod Kommissionen at begrænse sin vurdering til de forhold, som er fastsat i EU-toldkodeksens artikel 211, stk. 4, litra b), idet den baserede sin vurdering på forhold, som alene kan bedømmes under den procedure, der er fastsat i grundforordningen.
                        
                     
         
               4.
            
            
               Fjerde anbringende om en tilsidesættelse af artikel 259, stk. 4, i gennemførelsesforordningen til EU-toldkodeksen- og de horisontale regler om Kommissionens ekspertgruppers funktion
               
                           —
                        
                        
                           For så vidt som Kommissionen delegerede konklusionen om økonomiske betingelser til Toldekspertgruppen, tilsidesatte den artikel 259, stk. 4, i gennemførelsesforordningen til EU-toldkodeksen (3) og Kommissionens horisontale regler om oprettelse af Kommissionens ekspertgrupper og deres funktion.
                        
                     
         
               5.
            
            
               Femte anbringende om en tilsidesættelse af retten til forsvar
               
                           —
                        
                        
                           Kommissionen tilsidesatte sagsøgernes ret til forsvar ved at undlade at offentliggøre visse af de væsentlige oplysninger, som var indeholdt i ansøgningen om bevilling til aktiv forædling, eller ikke-fortrolige sammendrag af oplysningerne, der var tilstrækkeligt detaljerede til at sikre en rimelig forståelse af de fortrolige oplysningers egentlige indhold.
                        
                     
         
      (1)  Europa-Parlamentets og Rådets forordning (EU) nr. 952/2013 af 9.10.2013 om EU-toldkodeksen (EUT 2013, L 269, s. 1).
   
      (2)  Rådets forordning (EF) nr. 1225/2009 af 30.11.2009 om beskyttelse mod dumpingimport fra lande, der ikke er medlemmer af Det Europæiske Fællesskab (EUT 2009, L 343, s. 51).
   
      (3)  Kommissionens gennemførelsesforordning (EU) 2015/2447 af 24.11.2015 om gennemførelsesbestemmelser til visse bestemmelser i Europa-Parlamentets og Rådets forordning (EU) nr. 952/2013 om EU-toldkodeksen (EUT 2015, L 343, s. 558).